CELEX: 62019TN0313
Language: ro
Date: 2019-05-22 00:00:00
Title: Cauza T-313/19: Acțiune introdusă la 22 mai 2019 — Taghani/Comisia

22.7.2019   
            
            
               RO
            
            
               Jurnalul Oficial al Uniunii Europene
            
            
               C 246/34
            
         
      Acțiune introdusă la 22 mai 2019 — Taghani/Comisia
      (Cauza T-313/19)
      (2019/C 246/36)
      Limba de procedură: franceza
      
         Părțile
      
      
         Reclamant: Jamal Taghani (Bruxelles, Belgia) (reprezentanți: A. Champetier și S. Rodrigues, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca fiind admisibilă și fondată;
               
            
                  —
               
               
                  anularea deciziilor atacate;
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii având ca obiect anularea, în primul rând, a deciziei EPSO din 23 iulie 2018 de respingere a cererii sale de despăgubire introduse în legătură cu participarea sa la concursul EPSO/AST/111/10 și, în al doilea rând, dacă este necesar, a deciziei din 14 februarie 2019 de respingere a reclamației sale, reclamantul invocă două motive.
      
                  1.
               
               
                  Primul motiv, întemeiat pe încălcarea articolului 340 al doilea paragraf TFUE și pe erorile vădite de apreciere în examinarea efectuată de pârâtă cu privire la cele trei condiții de angajare a răspunderii extracontractuale a Uniunii.
               
            
                  2.
               
               
                  Al doilea motiv, întemeiat pe încălcarea principiului bunei administrări, a obligației de solicitudine și a obligației de motivare care decurge din aceasta, pentru motivul că pârâta nu a luat poziție, în deciziile atacate, cu privire la dezvoltările reclamației referitoare la două condiții de angajare a răspunderii extracontractuale a Uniunii, și anume existența unor greșeli și legătura de cauzalitate.